ÚRAD VLÁDY
SLOVENSKEJ REPUBLIKY
    sekcia vládnej legislatívy

                                             Na rokovanie vlády SR
								     Dňa  21. septembra 2005
								     K materiálu č. 16229/2005
								     K bodu č. 2

S T A N O V I S K O

k  návrhu nariadenia vlády Slovenskej republiky o podrobnostiach obsahu žiadosti o úhradu náhrady za obmedzenie bežného obhospodarovania a o spôsobe výpočtu náhrady 

           
I

   Návrh nariadenia vlády Slovenskej republiky o podrobnostiach obsahu žiadosti o úhradu náhrady za obmedzenie bežného obhospodarovania a o spôsobe výpočtu náhrady predkladá na rokovanie vlády SR minister životného prostredia SR ako iniciatívny návrh .

        Účelom návrhu nariadenia vlády SR je bližšie špecifikovať podklady požadované v procese podávania žiadosti o úhradu náhrady za obmedzenie bežného obhospodarovania, rozšíriť ju a doplniť o nevyhnutné požiadavky, ktoré sú dôležité pre objektívne posúdenie oprávnenosti žiadateľa . Rozšíril sa ja okruh právne  akceptovateľných dokladov osvedčujúcich vlastníctvo k nehnuteľnosti. 

 Návrh nariadenia vlády SR nebude mať dopad na štátny rozpočet, rozpočty obcí, vyšších územných celkov, na zamestnanosť, životné prostredie ani na podnikateľské prostredie. 

II

        Legislatívna rada vlády Slovenskej republiky prerokovala predmetný návrh nariadenia vlády SR na svojom zasadnutí 6. septembra 2005 a odporučila vláde Slovenskej republiky návrh schváliť po zapracovaní jej pripomienok a odporúčaní a na rokovanie vlády SR predložiť jeho nové znenie.

III
	
	    Sekcia vládnej legislatívy Úradu vlády SR konštatuje, že v novom znení sú zapracované pripomienky legislatívnej rady (9 pripomienok), preto odporúča vláde SR návrh nariadenia vlády SR v predloženom znení schváliť.

Bratislava 16.septembra 2005 
Vypracovala: H. Sabolová

	      

	       Štefan G r m a n
	 generálny riaditeľ 	
                                                                	 sekcie vládnej legislatívy